Әниемнең әтиебезне соңгы тапкыр күрүе икән - суга төшкәндәй, гомерлеккә юкка чыгуы

	Зирәк халкымның «йөз юл, мең хата» кебек акыллы гыйбарәсен әллә ишетмәгән, ишетсә дә хәтеренә алмаганмы әтием, унҗиде яшьлек олы кызын Казан каласында калдырып, унике, тугыз, бишәр яшьлек өч кызын, икешәр яшьлек игезәк улларын алып, шундый авыр, ерак юлга — сәфәргә чыгарга ничек батырчылык иткәндер — белмим. 	 Язмышмы бу, ялгышмы, әллә тәкъдирме? Бөек Ватан сугышы башланырга санаулы айлар калган көннәрдә адәм баласы шулкадәр хаталанырмы?! Украинаның Ворошиловград өлкәсендә яшәүче туганнарыннан хат ала әти. Донбасс шахталарында күмер чабып, акчаны көрәп алып — «баерга» кодалыйлар аны. Байлык сүзе башын әйләндергәндер, күрәсең. 
	---	
Татарстан яшьләре

	№ --- | 08.06.2018	


